ప్రత్యేక తమిళ దేశం కావాలంటూ డిమాండ్లు అసాంఘిక శక్తులను వదలం: పన్నీర్ సెల్వం చెన్నై, జనవరి 27 (ఆంధ్రజ్యోతి): జల్లికట్టు ఆందోళనలోకి అసాంఘిక శక్తులు చొరబడ్డాయని, చనిపోయిన ఉగ్రవాది ఒసామా బిన లాడెన ఫొటోలతో అల్లరిమూకలు ర్యాలీలు కూడా నిర్వహించాయని తమిళనాడు ముఖ్యమంత్రి పన్నీర్ సెల్వం ప్రకటించారు. అసెంబ్లీలో శుక్రవారం ఆయన మాట్లాడుతూ... జల్లికట్టు ఆందోళనలు ఆగకుండా దుష్టశక్తులు చివరి క్షణం వరకూ ప్రయత్నించాయని, ఆందోళనను పక్కదోవ పట్టించేందుకు ప్రయత్నించాయని చెప్పారు. జల్లికట్టుపై ఆర్డినెన్స తీసుకు రాగానే, కావేరి, ముల్లై పెరియార్ డ్యాం సమస్యలను పరిష్కరించాలని, తమిళనాడును ప్రత్యేక దేశంగా ప్రకటించాలంటూ డిమాండ్లు చేశాయని వివరించారు. విధ్వంసకారుల ఆగడాలు శృతిమించిన తరువాతే పోలీసులు చర్యలకు ఉపక్రమించారని తెలిపారు. దుష్ట శక్తులను కచ్చితంగా గుర్తిస్తామని, వదిలిపెట్టే ప్రసక్తే లేదని తేల్చి చెప్పారు. ఆందోళనలోకి అసాంఘిక శక్తులు జొరబడ్డాయంటూ ఈనెల 22న హిప్ హిప్ తమిళ ఆది ఫేస్బుక్లో ప్రకటించడాన్ని గుర్తు చేశారు. ఆందోళనలో ‘ప్రత్యేక తమిళనాడు దేశం’ డిమాండ్లు వినిపించడమే ఇందుకు తార్కాణమన్నారు.
pratyeka tamila desham kaavaalantuu demandlu asanghika saktulanu vadalam: pannir selvam chennai, janavari 27 (aandhrajyoti): jallikattu aandolanaloki asanghika saktulu chorabaddaayani, chanipoyina ugravaadi osama bina laadena photolatho allarimookalu ryaaleelu kuudaa nirvahinchaayani tamilanadu mukhyamantri pannir selvam prakatinchaaru. assembleelo sukravaaram aayana maatlaadutuu... jallikattu aandolanalu agakunda dushtashaktulu chivari kshanam varakuu prayatninchaayani, aandolananu pakkadova pattinchenduku prayatninchaayani cheppaaru. jallikattupai ardinensa teesuku ragane, kaveri, mullai periar dyaam samasyalanu parishkarinchaalani, tamilanaadunu pratyeka desangaa prakatinchaalantuu demandlu chesaayani vivarinchaaru. vidhvamsakaarula aagadaalu srutiminchina taruvathe poliisulu charyalaku upakraminchaarani telipaaru. dushta saktulanu kachitamgaa gurtistamani, vadilipette prasakte ledani telchi cheppaaru. aandolanaloki asanghika saktulu jorabaddaayantuu eenela 22na hip hip tamila aadi fasebuklo prakatinchadaanni gurtu chesaru. aandolanalo ‘pratyeka tamilanadu desham’ demandlu vinipinchadame induku taarkaanamannaaru.